Simona Halep are slabe șanse să joace la Ronald Garros 2024
Simona Halep a fost absentă la turneul de tenis de la Madrid, Spania și nu a primit wild card pentru turneele WTA de la Stuttgart și Roma. Totuși, își păstrează speranța că va participa la Roland Garros 2024, al doilea Grand Slam al acestui an, care va debuta pe data de 27 mai 2024 la Paris, Franța.
Simona Halep își dorește să concureze și la Jocurile Olimpice. De aceea, Federația Română de Tenis a trimis documentele necesare pentru ca ea să primească o excepție. Răspunsul final este așteptat până pe 5 iulie 2024.
Octavian Morariu, un membru al Comitetului Olimpic Internațional, demontează speranțele Simonei Halep. Crede că șansele ei de a juca la Jocurile Olimpice sunt minime. A reamintit că este un sportiv suspendat pentru dopaj . Deși a primit o pedeapsă mai scurtă de nouă luni la Tribunalul de Arbitraj Sportiv (TAS), suspendarea este asociată cu numele ei.
Comitetul Olimpic Internațional are o politică de toleranță zero în astfel de cazuri. Se îndoiește să se va face vreo excepție pentru ea. Istoricul Franței în combaterea dopajului în ciclism poate influența perspectiva lor în ceea ce privește acordarea wild cardurilor pentru tenis.
Dacă se creează un precedent, este posibil ca toată lumea să înceapă să o ocolească pe Simona Halep. Ea ar trebuie să înceapă de jos și să participe la turneele de tenis ITF de nivelurile 50-60 de mii de dolari pentru a-și continua progresul, crede el.
„Simona Halep este un sportiv suspendat pentru dopaj. Da, a luat o pedeapsă mai scurtă la Tribunalul de Arbitraj Sportiv, de nouă luni, dar suspendarea rămâne legată de numele ei. Nu a fost absolvită. CIO are toleranță zero pentru astfel de cazuri, cele de dopaj. Crede cineva că o să facă CIO o excepție pentru Simona Halep?
La Roland Garros nu a primit încă wildcard. Este destul de greu de crezut că francezii ar putea să aibă altă optică decât cei de la CIO. Ei au luptat ani de-a rândul cu dopajul din ciclism.
Dacă așteaptă wildcard-uri, nu va progresa. Roma a ocolit-o, iar dacă se creează un precedent, toată lumea o să înceapă s-o ocolească. Simona Halep trebuie să o ia de jos și să joace ITF-uri de 50-60 de mii de dolari”, a declarat el pentru iAMSport.
Simona Halep se străduiește să-și refacă forma fizică
În prezent, jucătoarea de tenis se concentrează să-și atingă forma fizică optimă pentru a reveni în circuitul profesionist. Ea a fost invitată să participe la Trophee Clarins, un turneu de tenis programat între 13 mai și 19 mai. Trophee Clarins este un eveniment de nivel WTA 125 și are loc la Lagardère Paris Racing.
Deși nu a participat la niciun meci de tenis din martie 2024, ea a reușit să urce un loc în clasamentul mondial, aflându-se acum pe poziția 1149. Totuși, această îmbunătățire nu îi aduce niciun beneficiu. În anul 2022, Simona se afla pe locul 54 în clasamentul WTA, când a fost suspendată pentru dopaj.